Projekat ”Monitoring reforme pravosuđa”, sprovodiće Akcija za ljudska prava i Centar za monitoring u naredne dvije godine, uz finansijsku podršku Evropske unije kroz IPA instrument pred-pristupne pomoći i uz podršku Ministarstva pravde u Vladi Crne Gore. Projekat će se sprovoditi u dvije naredne godine.

Cilj projekta je da omogući nevladinim organizacijama da organizovano i sistematski prate primjenu mjera iz Akcionog plana za sprovođenje Strategije za reformu pravosuđa, i Akcionih planova za poglavlja 23 i 24. Pored praćenja primjene svih mjera pružićemo podršku vladi i pravosuđu tako što ćemo izvesti tematska istraživanja o primjeni Zakona o zaštiti prava na suđenje u razumnom roku, principu slučajne dodjele predmeta, uporednim iskustvima u racionalizaciji mreže sudova i djelotvornoj službenoj odbrani okrivljenih u krivičnom postupku.

Ovo će biti prvi put da NVO-i na takav način prate primjenu Strategije za reformu pravosuđa.

Projekat ćemo započeti treningom za sve nevladine organizacije koje se bave praćenjem pojedinih aspekata reforme u pravosuđu, na kome ćemo učiti iz iskustva NVO-a iz BiH koji od 2010. organizovano nadziru reformu pravosuđa, kao i ekspertkinje za metodologiju iz Velike Britanije.

U planu su i dvije konferencije; prva, na kojoj će se raspravljati o onome što je do sada postignuto u reformi pravosuđa i onome što predstoji da se uradi, i završna, za dvije godine, kada će se sumirati rezultati.

Tea Gorjanc Prelević